От 1236 до 1583 Сигулда е управляван от Ливонския орден, до момента в който регионите Ливония и Летгале не са превзети от полско-литовските войски по време на Ливонската война. След завладяването на града той се превръща в регионален център. В следващите години градът е сринат до основи на два пъти: по време на шведско-полската война и след това по време на Великата северна война. Старият замък Загеволд е унищожаван всеки път, когато е възстановен и затова след последното му сриване той повече никога не е издигнат. Новият замък Сигулда е построен по поръчка на собственика на района принц Кропоткин в периода 1878-1881 в близост до руините на стария замък.